en ga en ga ga ga en de ga de ga ga ga ga gl rm gl ga sk ga ca ga hbs_lat ga en ga en en ga en en ga gl rm ga sk ga ca hbs_lat ga en ga en en ga gl ast rm ga sk ga ca hbs_lat nl ca en ga ga gl ga ga ca ga hbs_lat ga ca en ga ga en ga kn ga ga ga cs ga ga ga ga pt ga eu ca ga ga ga en en ga ga ga ga ga ga ga ga ga en ga ga la ga hu gl ga la ga ga fa es jv ga ga ga ga ga ga pt ga ga ga ga ga ga ga ga ga ga ga ga ga ga ga ga ga ga ga ga ga ga en ga ga ga gl en ga en ga ga ga ga en fi ga ga nl ga
Deontais Le Chéile Trí Ghaeilge : Gaelscoileanna – Irish Medium Education
Gaelscolaíocht d'ardchaighdeán a bhunú agus a bhuanú ar fud na tíre maraon le pobal agus cultúr na Gaeilge a fhorbairt agus a neartú
Ascaill Uí Ghríofa, Baile Átha Cliath 9.
Cén fáth go roghnófá scoil lán-Ghaeilge?
Le Chéile Trí Ghaeilge
Tá Gaeloideachas ag cur deontais ar fáil do naíonraí agus do scoileanna lán-Ghaeilge agus Gaeltachta tríd an scéim ‘Le Chéile Trí Ghaeilge’. Tá áthas orainn a fhógairt go bhfuil buiséad ceadaithe don scéim don tréimhse Feabhra – Nollaig 2017 agus go bhfuil muid ag glacadh le hiarratais d’imeachtaí atá beartaithe laistigh den tréimhse seo. Bíonn an-tóir ar an deontas seo, agus molaimid do naíonraí agus do scoileanna an deis a thapú agus iarratas a dhéanamh go luath! Ceadaítear na deontais ar bhonn tús freastail. Ní gá go mbeidh sonraí an imeachta deimhnithe agat leis an iarratas a dhéanamh, is leor cur síos ar a bhfuil beartaithe. Déantar na híocaíochtaí de réir admhála i ndiaidh an imeachta. Cuirtear fáilte roimh réimse leathan imeachtaí agus roimh iarratais ó:
•    Naíonraí / naíscoileanna
Is deis mhaith í seo comhcheangal idir scoileanna Gaeltachta agus Galltachta a chruthú agus imeachtaí a reachtáil i gcomhpháirt lena chéile.
Tríd an scéim seo, bíonn deis ag naíonraí agus scoileanna imeacht dá rogha féin a reáchtáil le naíonraí agus scoileanna eile. Cuireann Gaeloideachas an tacaíocht thíos ar fáil:
€250/£225 an t-uasmhéid atá ar fáil d’aon imeacht le 2 pháirtí éagsúla* rannpháirteach ann
€500/£450 an t-uasmhéid atá ar fáil d’aon imeacht le 3 pháirtí éagsúla* rannpháirteach ann
€750/£675 an t-uasmhéid atá ar fáil d’aon imeacht le 4 pháirtí éagsúla* nó níos mó rannpháirteach ann
Baineann na deontais seo leis an tréimhse Feabhra – Nollaig 2017 amháin. Ní féidir linn deontais a cheadú d’imeachtaí lasmuigh den tréimhse sin.
Tugann na himeachtaí seo deis tábhachtach do naíonraí agus do scoileanna lán-Ghaeilge agus Gaeltachta nasc a chruthú le chéile. Ó thráth na gceist go cluichí peile, spreagann na himeachtaí ilghnéitheacha seo cumarsáid agus spraoi trí mheán na Gaeilge, rud a théann chun leasa an naíonra agus na scoile, chun leasa na bpáistí agus na ndaltaí agus chun leasa an phobail. Is féidir teagmháil a dhéanamh linn má tá ceist ar bith agat ina leith. Tá liosta ar ár suíomh d’eagraíochtaí a chuireann seirbhísí trí Ghaeilge ar fáil agus seans go mbeidh spreagadh ann daoibh agus sibh ag pleanáil i dtreo imeacht a reáchtáil – féach http://www.gaelscoileanna.ie/imeachtai-turais/
Léigí go cúramach na coinníollacha thíos. Má tá ceist ar bith, seol ríomhphost chuig sandra@gaelscoileanna.ie nó glaoigh ar an oifig ag 01-8535194
Tá an scéim deontas seo á maoiniú ag Foras na Gaeilge.
Is féidir an fhoirm iarratais a chomhlánú anseo:
Le Chéile Trí Ghaeilge
Ainm an naíonra/na scoile*
Íocfar an deontas trí aistriú bainc – chuige sin tá na sonraí seo a leanas riachtanach.
Ainm ar an gcuntas*
Ainmneacha na naíonraí/scoileanna eile*
Is gá go mbeadh ar a laghad naíonra nó scoil amháin eile ainmnithe anseo.
Is leor an mí a lua mura bhfuil dáta deimhnithe. Cabhraíonn sé linn ár mbuiséid a phleanáil.
Cur síos ar an imeacht atá beartaithe*
Ní gá a bheith sonrach, seo díreach go mbeimid in ann tagairt a dhéanamh dó in aon comhfhreagras, m.sh. Tráth na gCeist, picnic, comórtas fichille, corn peile, lá scléipe, turas, ceardlann srl.
Iomlán maoinithe á lorg ó Gaelscoileanna Teo.*
Cuireann Gaelscoileanna Teo. uasmhéid de:
€250 / £225 ar fáil d’imeacht le 2 naíonra/scoil rannpháirteach ann
€500 / £450 d’imeacht le 3 naíonra/scoil nó níos mó rannpháirteach ann
€750 / £675 más 4 naíonra/scoil nó níos mó atá le bheith rannpháirteach
Déantar na h-íocaíochtaí de réir admhála.
Coinníollacha na Scéime 2017
Cuireann Gaeloideachas deontas d’imeachtaí ar fáil do scoileanna, naíonraí agus naíscoileanna lán-Ghaeilge agus Gaeltachta ar bhonn uile oileáin le deis a thabhairt dóibh imeacht dá rogha féin a reáchtáil trí mheán na Gaeilge chun leas chur chun cinn na teanga i measc na ndaltaí idir scoileanna, naíonraí agus naíscoileanna eile.
Tá an tionscadal seo dírithe ar scoileanna, naíonraí agus naíscoileanna lán-Ghaeilge, laistigh agus lasmuigh den Ghaeltacht sa dá dhlínse.
Is gá go mbeadh íosmhéid de 2 pháirtí* éagsúla rannpháirteach san imeacht.
Ní cheadófar níos mó ná iarratas amháin in aghaidh na bliana d’aon scoil/naíonra/naíscoil.
Is le scoil/naíonra/naíscoil amháin a íocfar an deontas – ní féidir deontas a íoc le haon tríú pháirtí.
Is ar bhonn admhálacha agus tuairisce amháin a íocfar an deontas.
Is féidir go mbainfidh na páirtithe le leibhéil éagsúla, i.e. naíonra le naíonra eile*, naíonra le bunscoil, nó bunscoil le hiarbhunscoil, thuaidh agus theas.
Féadfaidh scoileanna, naíonraí agus naíscoileanna lán-Ghaeilge imeacht a reáchtáil le scoileanna agus seirbhísí réamhscoile a fheidhmíonn trí Bhéarla ach is gá go mbeadh an imeacht féin trí mheán na Gaeilge
Tabharfar tús áite d’iarratais de réir mar a thagann siad chun na hoifige, agus de réir buiséid teoranta na scéime. Moltar iarratas a dhéanamh roimh don imeacht tarlú, le deimhniú go mbeidh deontas ar fáil chuige.
Cuirfear iarratais nach féidir a cheadú de dheasca ró-éilimh ar liosta feithimh.
Bronnfar uasmhéid in aghaidh an imeachta bunaithe ar líon na scoileanna/naíonraí/naíscoileanna rannpháirteacha:
€250/£225 an t-uasmhéid atá ar fáil d’aon imeacht le 2 pháirtí éagsúla* rannpháirteach ann
€500/£450 an t-uasmhéid atá ar fáil d’aon imeacht le 3 pháirtí éagsúla* rannpháirteach ann
€750/£675 an t-uasmhéid atá ar fáil d’aon imeacht le 4 pháirtí éagsúla* nó níos mó rannpháirteach ann
Ar bhonn dea-chleachtais, moltar go mbeadh comhroinnt costais idir na rannpháirtithe i gceist, ach luíonn sé faoin iarratasóir é seo a bhainistiú
Is gá go gcuirfí tuairisc c.200 focal ar an imeacht chuig Gaeloideachas
Fáilteofar go mór roimh ghrianghraif a sheoladh ar ríomhphost chuig Gaeloideachas le go bhfoilseofar iad ar gaelscoileanna.ie
Tá cead ag Gaeloideachas deontas a aisghairm i leith mí-úsáide
* Ní aithneofar dhá sheisiún naíonra mar dhá rannpháirtí éagsúla.
Cén fáth go roghnófá scoil lán-Ghaeilge?
Coiste Seasta Thuaidh Theas
Cláraigh don nuacht is déanaí le do sheoladh ríomhphoist
Cóipcheart© 2017 Gaelscoileanna Teo · Teagmháil · Dearadh